CELEX: 62015CN0392
Language: hr
Date: 2015-07-20 00:00:00
Title: Predmet C-392/15: Tužba podnesena 20. srpnja 2015. – Europska komisija protiv Mađarske

14.9.2015   
            
            
               HR
            
            
               Službeni list Europske unije
            
            
               C 302/26
            
         Tužba podnesena 20. srpnja 2015. – Europska komisija protiv Mađarske
   (Predmet C-392/15)
   (2015/C 302/34)
   Jezik postupka: mađarski
   
      Stranke
   
   
      Tužitelj: Europska komisija (zastupnici: H. Støvlbæk i Talabér-Ritz K., agenti)
   
      Tuženik: Mađarska
   
      Tužbeni zahtjev
   
   
               —
            
            
               Proglasiti da je Mađarska povrijedila svoje obveze na temelju članka 49. Ugovora o funkcioniranju Europske unije jer je obavljanje javnobilježničke djelatnosti uvjetovala zahtjevom državljanstva.
            
         
               —
            
            
               Naložiti Mađarskoj snošenje troškova.
            
         
      Tužbeni razlozi i glavni argumenti
   
   Komisija smatra da je uvjetovanje obavljanja javnobilježničke djelatnosti zahtjevom državljanstva diskriminatorno i predstavlja neproporcionalno ograničenje slobode poslovnog nastana. Na taj je način Mađarska povrijedila svoje obveze na temelju članka 49. Ugovora o funkcioniranju Europske unije.
   Komisija smatra da dužnosti koje su mađarskim propisom dodijeljene javnim bilježnicima nisu povezane s izvršavanjem javnih ovlasti, pa stoga zahtjev državljanstva za pristup javnobilježničkoj djelatnosti ne može biti opravdan izuzećem iz članka 51. Ugovora o funkcioniranju Europske unije.